Cikkek láthatósága a webshopon

A cikkek láthatóságának beállítása többféle módon lehetséges:

A szolgáltatások és termék törzsadatainál van egy csak webshopos módban elérhető mező, ami meghatározza az adott terméknél, hogy hogyan szerepeljen a webshopban:
Shopify / Shoprenter / UNAS / Woocommerce / Webshop beállítás
Minden telepített webshop modulnak (UNAS, Shopify, Shoprenter, B2B) saját mezője van, így ugyan az a termék különböző módokon is szerepelhet a különböző shopokban.

A Webshop connector → Beállítás → Cikkek beállítása menüpont alatt egy oldalon termékenként lehet elvégezni a kiválasztott kategóriába tartozó termékek láthatóságának beállításait a webshopon.

Tömeges műveletekkel, a kiexportált termékeket táblázatszerkesztő programban módosítani, majd importálni.

A következő működések közül lehet választani:

Üresen hagyva Ez az alapértelmezett működés!
Új termék esetén a termék nem lesz elérhető a webshopban és az adatai nem lesznek szinkronizálva.
Amennyiben a termék korábban (kézi, vagy automatikus megoldásban) felkerült a webshopba, úgy ez a beállítás semmilyen módosítást nem végez rajta. Rendelést elfogad rá a program, így ezért ilyen beállításnál eltérés lehet a webshopban és az eVIR-ben a termék adatai között.

Minden más esetben a webshop connector modul rendszeresen szinkronizálja a termék adatait. Ha nincs fent a webshopban akkor fel is tölti.

Nem látszik a webshopban:
A program olyan beállításokat alkalmaz, ami miatt a termék nem látszik, nem elérhető az adott webshopon.

Végtelen mennyiség:
Elsősorban szolgáltatások esetén van jelentősége, amihez nem tartozik készletkezelés. Minden esetben úgy jelenik meg a felületen, hogy raktáron van, függetlenül attól, hogy ténylegesen van-e belőle készleten.

Rendelhető:
Raktárkészlet mennyiségtől függetlenül lehet rendelést leadni a termékre. Ameddig van belőle készleten, addig raktáron levőnek jelöli, utána pedig rendelhetőnek.

Kifutó:
Addig lehet rendelni, ameddig a webshophoz beállított raktárban szerepel a készleten. Ha elfogyott, akkor a listákban már nem látszik, nem kereshető, olyan, mintha nem is létezne.

Csak készleten levő:
Addig lehet rendelni, ameddig a webshophoz beállított raktárban szerepel a készleten. Ha elfogyott, akkor a listákban látszik, kereshető, de nem rendelhető.

Mennyiség mutatása:
A webshophoz beállított raktárban szereplő konkrét mennyiség feltüntetése a webshopban. Ameddig készleten van, addig mutatja a mennyiséget, utána pedig rendelhető állapotba vált át.

Archive:
A termék szerepel a webshopban, webshoponként változó, hogy az ára látható e vagy nem, kosárba nem tehető, megrendelésben nem szerepelhet. Ott jó használni, ahol szükséges a kifutott/megszűnt termékek adatainak látható módon történő megtartása.

Kapcsolódó oldalak:

Webshop cikk beállítások

Webshop rendeléskor az eVIR rendszer készletkezelésének beállításai

Külső webshop üzemeltetése

Webshop szinkronizálások, webshopok automatizálása